இதைக் கேட்டு பானலில் இருக்கும் மற்றவர்கள் முகம் சுளித்தாலும், ஊடகவியலாளரின் முகத்தில் சிறு சலனமும் இல்லை. சில நொடிகளில் ஒரு புன்னகை மட்டும் தோன்றியது. பானலில் இரண்டு நிமிடம் மௌனம் கேட்ட அவர் 'இப்படி சொல்வதனால் என்னை நீங்கள் உடைக்க முடியும் என நினைப்பீர்கள். என்னை திருப்பி சமையலறைக்கு அனுப்ப முடியும் என நினைப்பீர்கள். ஆனால், நாங்கள் எங்கும் போகப்போவதில்லை. இங்கேயேதான் இருப்போம்' என கர்ஜிக்கும் தொனியில் அவர் சொல்லி முடித்தார். இந்த வீடியோ இணையத்தில் உலவியபோது, பார்த்தவர்கள் அத்தனை பேருக்கும் புல்லரித்தது.